জাগুয়ার যুদ্ধবিমান দুর্ঘটনায় ‘কোর্ট অফ এনকোয়ারির’ নির্দেশ ভারতীয় বায়ুসেনার

ওয়েবডেস্ক: মাঝ আকাশে বড়সড় দুর্ঘটনা, ভেঙে পড়ল যুদ্ধবিমান (Fighter Jet)। ঘটনায় মৃত্যু হয়েছে ভারতীয় বায়ুসেনার পাইলটের (Air Force pilot)। গুরুতর জখম হয়েছে আরও একজন। এই দুর্ঘটনার কথা বিবৃতি দিয়ে জানিয়েছে ভারতীয় সেনা (Indian Army)।

গুজরাতের জামনগরে (Gujarat, Jamnagar) দুর্ঘটনাটি ঘটে। ভারতীয় বায়ুসেনা সূত্রে খবর, গুজরাতের জামনগর থেকে উড়েছিল আইএএফের জাগুয়ার বিমানটি। আকাশের ওড়ার সঙ্গে সঙ্গে ওই বিমানটিতে যান্ত্রিক ত্রুটি ধরা পড়ে। বিমানটি দুই আসনবিশিষ্ট ছিল। পাইলট বিমানটিকে বিমানঘাঁটি ও জনবহুল এলাকা থেকে দূরে নিয়ে যান। সেখানেই ভেঙে পড়ে বিমানটি। গুরুতর জখম হয়েছেন বিমানে থাকা দুই পাইলট। পরে চিকিৎসাধীন অবস্থায় মৃত্যু হয় পাইলটের।

আরও পড়ুন: ডোনাল্ড ট্রাম্পের শুল্কবৃদ্ধি নিয়ে কী বলল ভারত?

বুধবার রাত সাড়ে ৯ টা নাগাদ গুজরাতের জামনগরে সুভদ্রা গ্রামে একটি খোলা জমিতে ভেঙে পড়ে জাগুয়ার ফাইটার জেট ৷

দুর্ঘটনাস্থলটি জামনগর থেকে জামনগর থেকে প্রায় ১২ কিলোমিটার দূরে সুয়ারদার গ্রাম। সেখানে একটি মাঠের মধ্যে ভেঙে পড়ে বিমানটি। মাঠের চারপাশে ছড়িয়ে ছিটিয়ে পড়ে বিমানের বেশ কয়েকটি জ্বলন্ত টুকরো। স্থানীয়রাই প্রথমে উদ্ধার কাজে হাত লাগায়। পরে সেনাবাহিনীর সদস্যেরা উদ্ধারকাজ শুরু করেন। পাইলটদের উদ্ধার করে স্থানীয় হাসপাতালে নিয়ে যাওয়া হয়। সেখানেই একজনের মৃত্যু হয়। গুরু গোবিন্দ সিং সরকারি হাসপাতালে চিকিৎসাধীন এবং বিপন্মুক্ত বলে জানা গেছে।

দুর্ঘটনার কারণ জানতে ‘কোর্ট অফ এনকোয়ারির’ আদেশ দিয়েছে ভারতীয় বায়ুসেনা।