৭১-এর অতীত ভুলিয়ে পাক যুদ্ধবিমান কিনছে বাংলাদেশ!

ওয়েব ডেস্ক : ৭১-এর রক্তাক্ত অতীত ভুলে পাকিস্তানের (Pakistan) সঙ্গে সম্পর্ক উন্নত করছে বাংলাদেশ (Bangladesh)। সে দেশে ইতিমধ্য মাথাচাড়া দিয়েছে মৌলবাদ। সঙ্গে ভারত বিদ্বেষও বেড়েছে। এর মাঝেই এবার পাক যুদ্ধ বিমান (Fighter Jet) কিনতে চলেছে বাংলাদেশ! সম্প্রতি পাকিস্তানে গিয়েছিলেন বাংলাদেশের বায়ুসেনা প্রধান হাসান মাহমুদ খান। সেখানেই এই যুদ্ধবিমান কেনা নিয়ে আলোচনা হয়েছে বলে সূত্রের খবর।

পাকিস্তানের সোনার মিডিয়া বিভাগ, ইন্টার সার্ভিস রিলেশন সম্প্রতি একটি বিবৃতি দিয়েছে। সেখানে বাংলাদেশের বায়ু বাহিনীর প্রধানের সফর নিয়ে বলা হয়েছে। দাবি করা হয়েছে, পাকিস্তানের এয়ার চিফ মার্শাল জাহির আহমেদ বাবরের সঙ্গে পাক যুদ্ধবিমান কেনা নিয়ে আলোচনা হয়েছে মাহমুদের। সঙ্গে আরও দাবি করা হয়েছে, বাংলাদেশের বায়ুসেনা প্রধান জেএফ-১৭ (JF17) কেনার জন্য আগ্রহ প্রকাশ করেছেন। দুই দেশের মধ্যে এই বিমান কেনা নিয়ে চুক্তি হতে পারে বলে জানা যাচ্ছে। মূলত, এই যুদ্ধ বিমান চীন ও পাকিস্তান যৌথভাবে তৈরি করেছে।

আরও খবর : বাংলাদেশে ফের মৃত্যু হল হিন্দু যুবকের!

অন্যদিকে বর্তমানে এফ-৭ ও মিগ ২৯ বিমান ব্যবহার করে বাংলাদেশ (Bangladesh)। ফলে এবার নতুন বিমান কেনার জন্য পাকিস্তানের কাছে যেতে হল বাংলাদেশেকে। ফলে বিশেষজ্ঞরা মনে করছেন, ভারতের সঙ্গে শত্রুতা বাড়াতেই পাকিস্তানের সঙ্গে জোট বাঁধছে বাংলাদেশ।

প্রসঙ্গত, একদিকে শেখ হাসিনাকে নিয়ে ভারত বাংলাদেশের মধ্যে টানাটানি চলছে। অন্যদিকে সে দেশে হিন্দুদের উপর নির্মম অত্যাচারের প্রতিবাদ করেছে ভারত। ফলে দু’দেশের সম্পর্ক বর্তমানে ভালো নেই। তাই এই ঘোলা জলেই মাঝ ধরতে চাইছে পাকিস্তান। তাই বাংলাদেশের সঙ্গে নিজেদের সম্পর্ক ভালো করতে চাইছে তারা। তারা তাদের কূটনৈতিক সম্পর্কও অনেকটা বাড়িয়েছে। এবার পাকিস্তান থেকে যুদ্ধ বিমান কিনে ভারতের (India) সঙ্গে শত্রতা আরও বাড়াতে চাইছে বাংলাদেশ? প্রশ্ন উঠছে